สิ่งที่สำคัญที่สุดในการทำงานเป็นหมอม้งไม่ใช่ความรู้ แต่เป็นอะไร
a. อคติทางชาติพันธุ์
b. การนำความรู้ไปปรับประยุกต์ได้แค่ไหน
c. การรับใช้ประชาชนตลอดเวลา
d. การให้คำปรึกษานอกเวลาราชการ
คำตอบที่ถูกต้องได้แก่ b.  เพราะว่า สิ่งที่สำคัญที่สุดในการทำงานเป็นหมอม้ง ไม่ใช่ความรู้ ความรู้เป็นเรื่องรอง สิ่งที่สำคัญที่สุดคือ การนำความรู้ไปปรับประยุกต์ได้แค่ไหน... การดูแลผู้ป่วย 1 คน ไม่ใช่แค่เรื่องฝีมือการผ่าตัดอย่างเดียว จิตวิทยาการดูแลแบบองค์รวม เอาใจใส่ครอบคลุมทั้งกาย จิต สังคมของเขา คนเรียนเก่งไม่ใช่คนดีเสมอไป แต่คนที่เอาใจใส่ต่อผู้ป่วยต่างหากที่น่าจะเป็นที่ต้องการของผู้ป่วย

ชาวบ้านที่คิดว่าตัวเองต่ำกว่า เขาลำบากใจ ไม่กล้าถามส่วนหนึ่ง ถามไม่รู้เรื่องส่วนหนึ่ง ถามแล้วโดนด่าอีกส่วนหนึ่ง...ไม่ต้องถามดีกว่า หรือถ้าเปรียบเทียบหมอที่พูดภาษาไทย แต่พูดภาษาม้งไม่เป็น ขณะที่พยาบาลพูดภาษาม้งได้ ผู้ป่วยม้งจะเชื่อพยาบาลที่พูดภาษาม้งมากกว่า...ยิ่งถ้าบุคลิกของหมอไม่เป็นมิตร ไม่เห็นอกเห็นใจเมื่อไหร่ ชาวบ้านก็ปิดตัวเองไม่เข้าไปหา ต่อให้เรียนดอกเตอร์มา ชาวบ้านก็พึ่งไม่ได้หรอก

ทุกเช้า สาย บ่าย เย็น "หมอม้ง" มีกิจวัตรตรวจวินิจฉัยโรคให้บรรดาผู้เข้ารับการบำบัดยาเสพติด ที่โรงพยาบาลศูนย์บำบัดรักษายาเสพติดเชียงใหม่ สังกัดกรมการแพทย์ กระทรวงสาธารณสุข จังหวัดเชียงใหม่ นั่นคืองานประจำ แต่นอกจากผู้ป่วยที่โรงพยาบาลในเวลาราชการแล้ว หมอม้งยังให้คำปรึกษานอกเวลาราชการ เกือบตลอดเวลาคล้ายเป็นส่วนหนึ่งในชีวิตประจำวันเสียแล้ว

ส่วนที่นอกเหนือจากงานในและนอกเวลาราชการนั้นคือ การให้คำปรึกษากับผู้คนที่ส่งเสียงผ่านมาทางโทรศัพท์ มีทั้งเสียงคนรู้จัก เสียงไม่คุ้นเคย บ้างพูดภาษาม้ง บ้างพูดภาษาไทยสำเนียงแปร่งหู แต่ผู้คนเหล่านั้นล้วนเป็นเพื่อนร่วมชาติพันธุ์
สาธารณสุข (public health)